Qin Jiwei

Qin Jiwei (; født i november 1914 i Huang'an i provinsen Hubei i Kina, død 1997 i Beijing) var en kommunistisk general og politiker i Folkerepublikken Kina. Han var minister for Folkerepublikken Kinas forsvarsministerium og medlem av Politbyrået.

Qin Jiwei kom fra en fattig bondefamilieWhitson, William and Huang Chen-hsia: The Chinese High Command: A History of Communist Military Politics, 1927-71, Praeger (New York: 1973), s. 51. Han ble kommunistisk geriljasoldat etter den mislykkede Innhøstningsoppstanden og stod under lederskap av Xu Haidong og Xu Xiangqian, og kjempet ved siden av de fremtidige generaler Chen Zaidao og Xu Shiyou.

Han var med på «den lange marsjen», og steg i gradene under den annen sino-japanske krig. Under Koreakrigen kommanderte han kineserne under et av dets viktigste slag. 

Fra 1965 til 1975 var han medlem av det nasjonale forsvarsråd. I 1975 ble han politisk kommissar for Militærdistriktet Beijing, og var dets øverstkommanderende fra 1980 til 1987.http://www.ntu.edu.sg/rsis/publications/WorkingPapers/WP88.pdf, s. 23. I det nevnte verv overtok han etter to av den såkalte «lille firerbanden», kommandant Chen Xilian og politisk kommissær Ji Dengkui.

I september 1988 ble Qin forsvarsminister, og innehadde vervet til 1993. Det sies at han nølte med å bruke militærmakt under demonstrasjonene på Den himmelske freds plass i 1989.UPHEAVAL IN CHINA; Chinese Hard-Liner Tightens Grip As Attacks on His Rival Multiply - New York Times 

 Referanser 

 Eksterne lenker 



Kategori:Personer fra Huanggang
Kategori:Kinesiske offiserer
Kategori:Kinesiske politikere